લોકોની વધતી આવક, હેલ્થ અંગે વધતી જાગૃતતા, ટ્રીટમેન્ટની આધુનિક ટેકનોલોજી, હેલ્થ ઇન્સ્યોરન્સનો વધતો વ્યાપ જેવા અનેક કારણોસર ભારતમાં આગામી સમયગાળામાં હેલ્થકેર ક્ષેત્રનો વિકાસ દેશના ગ્રોથની સાથે જળવાશે. ભારત હાલ વિશ્વમાં સૌથી ઝડપથી વિકસતું અર્થતંત્ર છે અને સરકારે પણ ફાર્મા વિઝન 2020 અમલી કર્યું છે, જેને પગલે ભારત ભવિષ્યમાં વૈશ્વિક સ્તરે ઉત્પાદનનું હબ બની શકવાની ક્ષમતા ધરાવશે. ભારતમાં ઉત્પાદન ખર્ચ પશ્ચિમના દેશોની સરખામણીએ 40 ટકા નીચો છે જે પણ તેની તરફેણમાં રહેશે એમ ઝવેરી સિક્યોરિટીઝના ડિરેક્ટર ભદ્રેશ ઝવેરીનું કહેવું હતું.